
Canon de rugăciune către Sfântul mucenic Sava Stratilat 
(24 aprilie /7 mai) 


Sfânta cuvioasă Elisabeta, făcătoarea de minuni din Constantinopol şi Sfântul mu- 
cenic Sava Stratilat (s.v. 24 aprilie / s.n. 07 mai): 


https://www.academia.edu/42858126/Sf% C3% A?2nta_cuvioas % C4% 83_Elisabeta_f% C4 
d 83c 9% C4% 83toarea_de_minuni_din_Constantinopol_% C5%9Fi_Sf% C3% A?2ntul_muce 
nic_Sava_Stratilat_24_aprilie 


https://archive.org/details/sf.-elisabeta-si-sava 


https://www2.slideshare.net/steaemy 1/sf-elisabeta-si-sava/steaemy 1/sf-elisabeta-si-sava 


SR o 2 


Troparul Sfântului mucenic Sava Stratilat, glasul al 5-lea: Lepădând dregătoria şi 
cinstea cea pământească, înaintea chinuitorului, împăratului celui viclean ai măr- 
turisit pe Hristos Dumnezeu şi pentru El multe patimi ai suferit, mărite. Pentru 
aceasta te-ai încununat cu cununa prea frumoasă a biruinţei, de la Împăratul cel ce 
peste toţi împărăţeşte, luminat împodobindu-te. Şi cu Oştile cele cereşti stând 
înaintea lui Hristos, Sfinte mucenice Sava, roagă-te să mântuiască sufletele noastre. 


Cântarea 1 

Irmos: Veniţi, popoare, să cântăm cântare lui Hristos Dumnezeu, cel ce a despărțit 
marea şi a trecut pe poporul pe care l-a slobozit din robia egiptenilor, că S-a prea 
mărit. 


Stih: Sfinte mucenice Sava, roagă-te lui Dumnezeu pentru noi. 


Tu firea noastră mântuind din porţile iadului, Doamne, l-ai închis pe acesta întru 
întunericurile cele veşnice şi omorând moartea ai izvorât viaţă. 


Stih: Sfinte mucenice Sava, roagă-te lui Dumnezeu pentru noi. 


Lăsând ostăşia cea de pe pământ, prin nevoinţele cele dumnezeieşti, mărite, mu- 
rind, te-ai numărat cu cetele şi cu Oastea cerească, mărite Sava. 


Stih: Sfinte mucenice Sava, roagă-te lui Dumnezeu pentru noi. 


Cu putere de sus îmbrăcându-te, înțelepte, neclintit şi nebiruit te-ai arătat împotriva 
vrăjmaşilor, cu vitejie biruind lupta lor, prea mărite. 


Stih: Sfinte mucenice Sava, roagă-te lui Dumnezeu pentru noi. 


Luminându-te pururea, ai strălucit ca un luminător în noaptea înşelăciunii, drept 
propovăduind tuturor pe Soarele Hristos şi alungând întunericul necredinţei. 


Stih: Preasfântă Născătoare de Dumnezeu, miluieşte-ne pe noi. 

Din pământul cel mai de desubt ne-a scos pe noi Fiul lui Dumnezeu, cel ce S-a năs- 
cut din tine. Şi prin Invierea Sa, ca un Milosârd, a adus către viaţa cea veşnică, pe 
cei ce pururea te laudă pe tine. 


Cântarea a 3-a 


Irmos: Intăreşte-ne pe noi întru Tine, Doamne, cel ce prin lemn ai omorât păcatul; 
şi frica Ta o sădeşte în inimile noastre ale celor ce Te lăudăm pe Tine. 


Stih: Sfinte mucenice Sava, roagă-te lui Dumnezeu pentru noi. 


Puterea luptătorului şi stăpânirea morţii surpând Hristos, a înviat cu Invierea Sa fi- 
rea noastră şi a întărit-o. 

Stih: Sfinte mucenice Sava, roagă-te lui Dumnezeu pentru noi. 

Dragostea lui Hristos cea plină de căldură dumnezeieşte aprinzându-te, prea înţe- 
lepte şi îndepărtându-te de toate cele pământeşti şi stricăcioase, ţi-a arătat înşelă- 
ciunile vrăjmaşului. 

Stih: Sfinte mucenice Sava, roagă-te lui Dumnezeu pentru noi. 

Cunoscând pe Unul Ziditorul Domnul, cel ce S-a dat pe Sine spre mântuirea oa- 
menilor, pentru El ai dat sângele tău Sfinte Sava, pentru răsplătirea cea care va să 
fie. 


Stih: Preasfântă Născătoare de Dumnezeu, miluieşte-ne pe noi. 


Tirania morţii a încetat şi s-au stricat vistieriile iadului prin Invierea Celui ce S-a 
născut din tine, Preacurată şi s-au umplut vistieriile de viaţă. 


Cântarea a 4-a 


Irmos: Auzit-am, Doamne, glasul rânduielii Tale şi Te-am prea mărit pe Tine, 
Unule, lubitorule de oameni. 


Stih: Sfinte mucenice Sava, roagă-te lui Dumnezeu pentru noi. 


Cu sabia cuvintelor tale celor adevărate, cu vitejie ai tăiat alcătuirile înşelăciunii, 
mărite mucenice Sava. 


Stih: Sfinte mucenice Sava, roagă-te lui Dumnezeu pentru noi. 


Frumuseţea cea înflorită a trupului adevărat a arătat întru tine buna podoabă cea 
dumnezeiască a sufletului tău, răbdătorule de chinuri. 


Stih: Sfinte mucenice Sava, roagă-te lui Dumnezeu pentru noi. 


Cu bărbăţia sufletului ce a crescut întru tine, mărite, ai biruit prin patimă pe luptă- 
torul cel vechi. 


Stih: Preasfântă Născătoare de Dumnezeu, miluieşte-ne pe noi. 

Fiul tău Fecioară scoțând pe om de la fiara cea ucigătoare, către viaţă l-a mutat pe 
el. 


Cântarea a 5-a 


Irmos: Dătătorule de lumină şi Făcătorule al veacurilor, Doamne, povăţuieşte-ne 
cu lumina poruncilor Tale; că afară de Tine pe alt dumnezeu nu ştim. 


Stih: Sfinte mucenice Sava, roagă-te lui Dumnezeu pentru noi. 


Tu cu îngroparea trupului ai biruit pe potrivnicul nostru şi ca un Dumnezeu sfărâ- 
mând iadul prin Invierea Ta, ai înviat pe morții cei ce Te-au prea slăvit pe Tine. 


Stih: Sfinte mucenice Sava, roagă-te lui Dumnezeu pentru noi. 


Prin frumuseţea cea cu înţelepciune a făpturilor, ai cunoscut pe Stăpânul tuturor, 
pentru aceasta şi pătimind pentru Dânsul, te-ai învrednicit cununilor. 


Stih: Sfinte mucenice Sava, roagă-te lui Dumnezeu pentru noi. 


Câştigând darurile cele tainice ale lui Hristos, mărite şi dumnezeieşte luminându-te 
cu strălucirile cele fără de pizmă, te-ai arătat în lume luminător, mărite. 


Stih: Preasfântă Născătoare de Dumnezeu, miluieşte-ne pe noi. 


Izvorul vieţii Intrupându-Se din tine, Născătoare de Dumnezeu şi înviind, a izvorât 
firea celor de pe pământ născuţi şi ca un Dumnezeu a adăpat-o cu apele nemuririi. 


Cântarea a 6-a 


Irmos: De adâncul greşelilor fiind înconjurat, chem adâncul milostivirii Tale cel 
neurmat. Din stricăciune, Dumnezeule, scoate-mă. 


Stih: Sfinte mucenice Sava, roagă-te lui Dumnezeu pentru noi. 


Tu, Hristoase, Cel ce de bunăvoie ai socotit a muri pentru noi, prin moarte pierzând 
moartea ai înviat pe cei morţi şi i-ai slobozit din legăturile ei. 


Stih: Sfinte mucenice Sava, roagă-te lui Dumnezeu pentru noi. 

Stropindu-te cu sângele cel dumnezeiesc al lui Hristos de spurcăciunile capiştilor 
idoleşti te-ai îndepărtat, mărite Sava şi cu lumina harului te-ai îmbrăcat. 


Stih: Sfinte mucenice Sava, roagă-te lui Dumnezeu pentru noi. 


Scăpând de gerul înşelăciunii, ai ajuns la primăvara cea lină şi te-ai luminat cu cu- 
noştinţa lui Hristos, mărite. 


Stih: Preasfântă Născătoare de Dumnezeu, miluieşte-ne pe noi. 


Pe noi cei stricați cu păcate, Fiul tău, Preacurată, prin Invierea Sa ne-a înnoit şi 
prin har ne-a făcut dumnezei. 


Condac, glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele 'Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe bine credincioşii creştini, dăruindu-le lor biruinţă asupra celui po- 
trivnic, având ajutorul Tău armă de pace, nebiruită biruinţă. 


Nebiruit voievod arătându-te, meşteşugirile barbarilor le-ai biruit şi pătimind prea 
tare, mărite, mulțimea vrăjmaşilor celor nevăzuţi ai înfrânt; pentru aceasta cunună 
de biruinţă ţi-ai împletit. Roagă-te lui Hristos, prea fericite Sava, pentru noi, ce cu 
credinţă te cinstim pe tine. 


Cântarea a 7-a 

Irmos: Chipului celui de aur neînchinându-se tinerii lui Avraam, lămuritu-s-au ca 
aurul în topitoare, că în cuptorul cel cu foc, ca într-o cămară luminată dănţuiau, 
strigând: Binecuvântat eşti Dumnezeul părinţilor noştri. 

Stih: Sfinte mucenice Sava, roagă-te lui Dumnezeu pentru noi. 

Ca un mort de bunăvoie adormind cu trupul în mormânt Hristos, pe morţii cei din 
veac, cei ce dormeau în iad, i-a deşteptat. Şi prin Invierea cea purtătoare de viaţă a 


înviat pe cei ce strigau: Dumnezeul părinţilor noştri bine eşti cuvântat. 


Stih: Sfinte mucenice Sava, roagă-te lui Dumnezeu pentru noi. 

Arma cuvintelor celor dumnezeieşti ca o sabie ţinând, ai înfipt-o în inimile necre- 
dincioşilor, înțelepte şi ai rănit fărădelegile cele înşelătoare ale potrivnicilor şi ai 
strigat: Dumnezeul părinţilor noştri bine eşti cuvântat. 


Stih: Sfinte mucenice Sava, roagă-te lui Dumnezeu pentru noi. 


Împiedicat fiind de vrăjmași, nu ţi-ai clătinat sufletul, nici ai rămas biruit, căci ai 
avut pe Hristos, cel ce privea şi te întărea pe tine neclintit, Sfinte mucenice Sava, 
căruia ai şi strigat şi cu mulțumire ai cântat: Dumnezeul părinților noştri bine eşti 
cuvântat. 


Stih: Sfinte mucenice Sava, roagă-te lui Dumnezeu pentru noi. 

Pe vrăjmaşul l-ai supus mort sub picioarele tale, pătimitorule şi înşelăciunile ca o 
dobândă ai luat şi ai dat Stăpânului tuturor pe cei ce cu credinţă strigă: Dumnezeul 
părinților noştri bine eşti cuvântat. 

Stih: Preasfântă Născătoare de Dumnezeu, miluieşte-ne pe noi. 

Firea omenească cea stricăcioasă îmbrăcându-se întru tăria stăpânirii, prin învierea 
naşterii tale, Fecioară prea lăudată, cu bărbăţie s-a într-armat asupra morţii şi ca pe 
o Maică curată a Nemuririi şi a Vieţii te laudă pe tine. 

Cântarea a 8-a 

Irmos: Pe Dumnezeu, cel ce S-a pogorât în cuptorul cel de foc, la tinerii iudei şi 
văpaia în rouă a prefăcut-o, lăudaţi-L făpturile ca pe Domnul şi prea înălțaţi-L întru 
toţi vecil. 

Stih: Sfinte mucenice Sava, roagă-te lui Dumnezeu pentru noi. 

Pe aflătorul morţii, prin moartea ta cea trupească îndurate omorând, pe acesta l-ai 
arătat tuturor oamenilor veşnică moarte. Pentru aceasta, viaţă şi nestricăciune, te 
înălţăm pe tine. 

Stih: Sfinte mucenice Sava, roagă-te lui Dumnezeu pentru noi. 

Prin baia botezului curătindu-te de toată întunecimea necredinţei şi de închină- 


ciunea idolilor, curat te-ai apropiat către Ziditorul, vitejeşte răbdând în privelişte, 
Sfinte mărite Sava. 

Stih: Sfinte mucenice Sava, roagă-te lui Dumnezeu pentru noi. 

Prin cuvântul tău cel de miere izvorâtor şi cu privirea cea blândă, minunând pe chi- 
nuitorul, ai pus împotriva lui fapte de biruinţă şi ai strigat: pe Tine, Doamne, Te 
înălțăm în veci. 


Stih: Preasfântă Născătoare de Dumnezeu, miluieşte-ne pe noi. 


Incepătorul vieţii mele cu trup apropiindu-se de moarte, a omorât-o şi a înviat pe 
cei ce cu dragoste te laudă pe tine Fecioară şi-L prea înalță pe Dânsul în veci. 


Cântarea a 9-a 

Irmos: Pe Dumnezeu Cuvântul, cel din Dumnezeu, care cu nespusă înţelepciune a 
venit să înnoiască pe Adam, cel cumplit căzut prin mâncarea pierzării, Intrupându- 
Se în chip de negrăit din Sfânta Fecioară, pentru noi credincioşii, cu un gând întru 
cântări Il slăvim. 

Stih: Sfinte mucenice Sava, roagă-te lui Dumnezeu pentru noi. 

Tu rupând cele dinăuntrul iadului, Indurate, ca un puternic iadul l-ai sfărâmat şi 
lumea cea lipsită ai umplut-o de mărirea cerească, ridicând şi înviind pe morţi şi 
prin socotinţa Ta ai înălţat pe toţi oamenii. 

Stih: Sfinte mucenice Sava, roagă-te lui Dumnezeu pentru noi. 

Prin cuget suindu-te la înălțimea cunoştinţei celei dumnezeieşti, răbdătorule de chi- 
nuri, ai lăsat înşelăciunea care trăgea în Jos; şi cu aripile chinurilor te-ai înălțat că- 
tre Dânsul cu de-adinsul, mărind şi lăudându-L pe EI, ca pe un Bun. 

Stih: Sfinte mucenice Sava, roagă-te lui Dumnezeu pentru noi. 

Săgeţile chinuitorilor socotindu-le ca nişte săgeți de prunci, prin puterea lui Hristos 
le-ai dat în lături, având pe Hristos împreună luptător şi ajutător ţie pururea; pe care 


cu credinţă şi cu dragoste neîncetat L-ai slăvit. 


Stih: Preasfântă Născătoare de Dumnezeu, miluieşte-ne pe noi. 

Strălucit-a Fiul şi Dumnezeul tău, Fecioară, înviind din mormânt şi a umplut lu- 
mea cu dumnezeiască strălucire şi laudă. Şi cu Lumina nestricăciunii a luminat pe 
cei ce cu credinţă, ca pe un nor luminos, te laudă pe tine. 


Sedelna, glasul al 4-lea. Podobie: Cel ce Te-ai înălțat pe Cruce de bunăvoie, po- 
porului Tău celui nou, numit cu numele Tău, îndurările Tale dăruieşte-i, Hristoase 
Dumnezeule. Veseleşte cu puterea Ta pe bine credincioşii creştini, dăruindu-le lor 
biruinţă asupra celui potrivnic, având ajutorul Tău armă de pace, nebiruită biruinţă. 


Arătându-te nebiruit voievod ai biruit înşelăciunile barbarilor şi cu tărie pătimind, 
ai biruit taberele vrăjmaşilor celor nevăzuţi; roagă-te pentru noi cu de-adinsul, prea 
fericite mucenice Sava, cei ce cu credinţă te lăudăm pe tine. 

Acest Sfânt mucenic Sava a fost pe vremea lui Aurelian împăratul Romei, care 
avea dregătoria de stratilat, adică de voievod, fiind de neam got. Şi era credincios 
şi plăcut rob al Împăratului ceresc, Domnului nostru lisus Hristos, şi cerceta pe cei 
ce pătimeau în temnițe pentru Hristos, slujind acelora din averile sale şi întărindu-i 
la răbdare, apoi îi îndemna la nevoinţa cea fără de frică. Şi avea viaţa atât de îmbu- 
nătățită, încât pentru curăţenia şi pustnicia sa, a luat putere asupra diavolilor şi 
izgonea din oameni duhurile cele necurate. 


Deci, fiind clevetit la împărat că este creştin şi ducându-l înaintea împăratului, a 
mărturisit pe Hristos cu îndrăzneală, iar brâul cel ostăşesc l-a aruncat, lepădând şi 
dregătoria cea de voievod, arătându-se gata la toate muncile pentru Hristos. Deci, 
mai întâi l-au spânzurat şi l-au bătut, şi cu făclii l-au ars, apoi l-au aruncat într-o 
căldare fiartă cu smoală, dar a ieşit din căldare cu puterea lui Dumnezeu cea nevă- 
zută, care îl păzea pe el întreg şi nevătămat. 


O minune ca aceasta văzând-o cei şaptezeci de ostaşi, au crezut în Hristos şi cu 
mare glas L-au mărturisit pe Acela. Atunci îndată, după porunca tiranului, i-au tăiat 
pe toţi şi au luat cununa mucenicească din dreapta lui Hristos. 


Iar Sfântul Sava, fiind aruncat în temniţă, s-a învrednicit vedeniei şi întăririi celei 
dumnezeieşti. Pentru că, rugându-se el la miezul nopţii, i s-a arătat Hristos, stră- 
lucind cu lumina slavei Sale şi poruncindu-i să nu se teamă, ci să îndrăznească. 


Deci, scoțându-l la a doua cercetare şi în multe feluri silindu-l, uneori cu amăgiri, 
iar alteori cu îngroziri şi cu chinuri cumplite, îl sileau spre închinarea la idoli. Insă 

el nu s-a supus şi l-au aruncat în râu, murind prin înecare; dar a ajuns la malul cel 
neînviforat, în Impărăţia lui Hristos. Amin. 


(Vieţile Sfinţilor - Pomenirea Sfântului mucenic Sava Stratilat şi a celor îm- 
preună cu dânsul, şaptezeci de ostaşi) 

